DA Den Europæiske Unions Tidende L 203/68

KOMMISSIONENS GENNEMFØRELSESAFGØRELSE

af 27. juli 2012

om ændring af beslutning 2009/821/EF for så vidt angår listen over grænsekontrolsteder

(meddelt under nummer C(2012) 5187)

(EØS-relevant tekst)

(2012/450/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1 og 3,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, andet afsnit, andet punktum,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), særlig artikel 6, stk. 2, og

ud fra følgende betragtninger:

(1) I Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (4) fastlægges en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til nævnte beslutning.

(2) Oplysningerne vedrørende grænsekontrolstederne i Tjekkiet, Tyskland, Spanien, Italien, Portugal og Det Forenede Kongerige bør på grundlag af meddelelser fra de nævnte medlemsstater ændres i listen i bilag I til beslutning 2009/821/EF.

(3) Efter at Kommissionens kontroltjeneste, Levnedsmiddel- og Veterinærkontoret, har foretaget en kontrol med tilfredsstillende resultat, bør Jade-Weser havn i Wilhelmshaven i Tyskland, Riga lufthavn i Letland og Edinburgh lufthavn i Det Forenede Kongerige indsættes som nye grænsekontrolsteder under oplysningerne vedrørende de pågældende medlemsstater i listen i bilag I til beslutning 2009/821/EF.

(4) Italien har derudover meddelt, at grænsekontrolstedet i Milano-Linate lufthavn bør suspenderes midlertidigt, og at den midlertidige suspension af grænsekontrolstedet i Torino-Caselle bør hæves. Oplysningerne i listen for nævnte medlemsstat i bilag I til 2009/821/EF bør derfor ændres i overensstemmelse hermed.

(5) Letland har derudover meddelt, at grænsekontrolstedet i Patarnieki bør suspenderes midlertidigt, og at den relevante oplysning for nævnte medlemsstat i bilag I til 2009/821/EF derfor bør ændres i overensstemmelse hermed.

(6) Beslutning 2009/821/EF bør derfor ændres i overensstemmelse hermed.

(7) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Bilag I til beslutning 2009/821/EF ændres som angivet i bilaget til denne afgørelse.

Artikel 2

Denne afgørelse er rettet til medlemsstaterne.

Udfærdiget i Bruxelles, den 27. juli 2012. På Kommissionens vegne John DALLI Medlem af Kommissionen

(1) EFT L 224 af 18.8.1990, s. 29.

(2) EFT L 268 af 24.9.1991, s. 56.

(3) EFT L 24 af 30.1.1998, s. 9.

(4) EUT L 296 af 12.11.2009, s. 1.